open-index/open-wikipedia-markdown huggingface dataset:
Νύσσα του Πόντου

Η **Νύσσα Α΄** (α' μισό 2ου αιώνα π.Χ.) ήταν Βασίλισσα του Πόντου που έζησε κατά την ελληνιστική περίοδο. Καταγόταν από τον Οίκο των Σελευκιδών αποτελώντας εγγονή του εξέχοντος βασιλιά Αντίοχου Γ΄ του Μέγα. Στον Πόντο βασίλεψε ως σύζυγος του Φαρνάκη Α΄, παππού του διαβόητου βασιλιά και πολεμίου της Ρώμης, Μιθριδάτη ΣΤ΄ του Ευπάτορα.   

## Βιογραφικά στοιχεία
Πατέρας της Νύσσας υπήρξε ο Αντίοχος και μητέρα της η αδερφή του τελευταίου, Λαοδίκη Δ΄. Αμφότεροι ήταν τέκνα του Αντίοχου Γ΄ του Μέγα και της Λαοδίκης Γ΄. Ο πατέρας της ως πρωτότοκος προοριζόταν για διάδοχος του θρόνου, ωστόσο απεβίωσε αιφνιδιαστικά το 193 π.Χ., πριν το θάνατο του πατέρα του. Μετά το γεγονός αυτό, η μητέρα της Νύσσας, Λαοδίκη Δ΄, αρχικά απέκτησε ιερατικά καθήκοντα και κατόπιν νυμφεύθηκε διαδοχικά τα άλλα αδέρφια της, Σέλευκο Δ΄ το Φιλοπάτορα και τον Αντίοχο Δ΄ τον Επιφανή.

Κατά τη διάρκεια της βασιλείας του τελευταίου, το χέρι της Νύσσας δόθηκε στο Βασιλιά του Πόντου, Φαρνάκη Α΄, ο οποίος βρισκόταν τότε σε προχωρημένη ηλικία (περίπου 172 π.Χ.). Ο Φαρνάκης είχε ασκήσει έντονη επεκτατική πολιτική στο παρελθόν με στρατιωτικά μέσα, ωστόσο την εποχή εκείνη ακολουθούσε την τακτική των διπλωματικών ελιγμών. Ο γάμος του με τη Νύσσα σήμαινε την ενδυνάμωση των σχέσεων ανάμεσα στον Πόντο και τους Σελευκίδες, η οποία σταδιακά είχε ατονήσει, πιθανώς σε μία προσπάθεια αυτοπροστασίας απέναντι στην ολοένα αυξανόμενη επιρροή της Ρωμαϊκής Δημοκρατίας στις εσωτερικές υποθέσεις της Μικράς Ασίας.

Πιθανολογείται πως η Νύσσα Α΄ έφερε στον κόσμο με το Φαρνάκη, τον Μιθριδάτη Ε΄ τον Ευεργέτη. Επίσης πρόκειται πιθανώς για τη μητέρα της Νύσσας Β΄ (ή Λαοδίκης), η οποία και νυμφεύθηκε τον Αριαράθη Ε΄ της Καππαδοκίας. Η ακριβής ημερομηνία και οι συνθήκες του θανάτου της δεν διασώζονται από τις αρχαίες πηγές. Ωστόσο μνημονεύεται σε μία επιγραφή που αφιέρωσαν οι Αθηναίοι στη Δήλο προς τιμήν του βασιλικού ζεύγους του Πόντου.
 
## Δείτε επίσης
* Δυναστεία των Σελευκιδών
* Δυναστεία των Μιθριδατιδών
* Αυτοκρατορία των Σελευκιδών
* Βασίλειο του Πόντου
* Ελληνιστική Περίοδος

## Παραπομπές


## Εξωτερικοί σύνδεσμοι

* 
* 


Νυσσα Ποντου
Νυσσα Ποντου
Νυσσα 01
Νυσσα Ποντου
Νίκος Δενδραμής

Ο **Νίκος Δενδραμής** (6 Δεκεμβρίου 1901 – 22 Μαΐου 1999) ήταν ένας από τους σημαντικότερους ηθοποιούς του ελληνικού  θεάτρου  και γνωστός  ζεν πρεμιέ των δεκαετιών του '20 και του '30.

## Βιογραφικά στοιχεία
Γεννήθηκε στις 6 Δεκεμβρίου του 1901 στην Πλάκα. Σπούδασε οικονομικά στη Γενεύη, όπως τον παρότρυνε ο μεγαλύτερος αδερφός του, αλλά τελικά ασχολήθηκε με το θέατρο, που το αγαπούσε από μικρός. Ο Δενδραμής σε ηλικία 17 ετών πρωτοεμφανίστηκε στη σκηνή μαζί με την Κυβέλη, χρησιμοποιώντας το ψευδώνυμο Ν. Δεσύλας. Με το πραγματικό του όνομα εμφανίστηκε στον θίασο της Μαρίκας Κοτοπούλη το 1922. Η συνεργασία τους διήρκεσε επτά χρόνια. Το 1927 Ο Δενδραμής πρωταγωνίστησε σε μία από τις πρώτες ταινίες του ελληνικού κινηματογράφου, με τίτλο *Έρως και κύματα* στον ρόλο του Πέτρου Δούκα, σε σενάριο του ποιητή Λάμπρου Αστέρη και σκηνοθεσία του Δημήτρη Γαζιάδη. ** Το 1929, ο Δενδραμής συγκρότησε δικό του θίασο (Θίασος Ελλήνων Καλλιτεχνών) με τον Περ. Γαβριηλίδη και τον Νίκο Παρασκευά. 

Από το 1932 έως το 1942 συνεργάστηκε  με το Εθνικό Θέατρο (τότε Βασιλικό Θέατρο), όπου πρωταγωνίστησε σε πολλά έργα του ελληνικού και ξένου ρεπερτορίου. Η περίοδος αυτή ήταν η λαμπρότερη της σταδιοδρομίας στον χώρο του  ελληνικού θεάτρου.

Ο Δενδραμής έπαιξε και με την Ελένη Παπαδάκη και με τη Βάσω Μανωλίδου, με την οποία αποτέλεσε ένα από τα γοητευτικότερα ζευγάρια του ελληνικού θεάτρου. Το 1943 συγκρότησε μαζί της και με τον Γιώργο Παππά θίασο, ο οποίος ενισχύθηκε αργότερα από την παρουσία του Αιμίλιου Βεάκη, του Νίκου Παρασκευά και της Άννας Λώρη.Το 1945 εκλέχθηκε πρόεδρος του ΣΕΗ.

Η δολοφονία της Ελένης Παπαδάκη στα Δεκεμβριανά, η απόπειρα από έναν συνάδελφό του να του ανατινάξει το σπίτι και γενικότερα το εμφυλιακό κλίμα, που ήταν έντονο και στους κόλπους του θεάτρου φαίνεται πως τον οδήγησαν στην απόφαση να εγκαταλείψει το θέατρο σε ηλικία 44 ετών. Η απόφαση του  αυτή,την οποία ποτέ δεν αιτιολόγησε δημοσίως αποτέλεσε ένα από τα πολυθρύλητα κουτσομπολιά στον καλλιτεχνικό χώρο της Αθήνας την περίοδο εκείνη. Σύζυγός του ήταν η ηθοποιός Μπίλλυ Κωνσταντοπούλου.

Πέθανε στις 22 Μαΐου του 1999.

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* Νίκος Δενδραμής στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ηθοποιοί θεάτρου
Πεδινό Φλώρινας

*Για οικισμούς της Ελλάδας με το ίδιο όνομα δείτε το λήμμα: [[Πεδινό]]*

Το **Πεδινό** (Πριν το 1926 είχε το όνομα **Λιουμπέτινο**) είναι πεδινό χωριό του Νομού Φλώρινας σε υψόμετρο 620 μέτρα. Βρίσκεται νοτιοδυτικά από το Αμύνταιο σε απόσταση 9 χλμ. και βόρεια των λιμνών Ζάζαρης και Χειμαδίτιδας. Σύμφωνα με το σχέδιο Καλλικράτης αποτελεί τοπική κοινότητα που υπάγεται στη δημοτική ενότητα Αετού του δήμου Αμυνταίου και σύμφωνα με την απογραφή του 2011 έχει πληθυσμό 620 κατοίκους, ενώ του 2001 είχε 462. Η περιοχή είναι γνωστή για τα αμπέλια της και την ποικιλία ξινόμαυρο που καλλιεργείται.

## Παραπομπές


Πεδινο
Κατηγορία:Δήμος Αμυνταίου
Νύσσα (κόρη Μιθριδάτη ΣΤ΄)

Η **Νύσσα** (... - 63 π.Χ.) ήταν πριγκίπισσα του Πόντου που έζησε κατά την ελληνιστική περίοδο. Υπήρξε κόρη του διαβόητου βασιλιά και πολεμίου της Ρώμης, Μιθριδάτη ΣΤ΄ του Ευπάτορα.

## Βιογραφικά στοιχεία
Η μοναδική αναφορά στο πρόσωπό της παρέχεται από τον ιστορικό Αππιανό, ο οποίος παρέχει πολύτιμο ιστορικό υλικό αναφορικά με τους πολέμους που διεξήγαγε ο πατέρας της εναντίον των Ρωμαίων. Σε κάποια χρονική στιγμή που παραμένει μυστήριο για τους σύγχρονους μελετητές η Νύσσα και η αδερφή της, η Μιθριδάτις, αρραβωνιάστηκαν με τη διαμεσολάβηση του πατέρα τους δύο από τους διεκδικητές του θρόνου της Πτολεμαϊκής Αιγύπτου: ο ένας τελικά βασίλεψε με το όνομα Πτολεμαίος ΙΒ΄ Αυλητής (πατέρας της διάσημης Κλεοπάτρας), ενώ ο δεύτερος, επίσης Πτολεμαίος, ήταν ο τελευταίος βασιλιάς της Κύπρου πριν την κατάκτησή της από τους Ρωμαίους. Η αφήγηση του Αππιανού δεν διευκρινίζει ποια κοπέλα αρραβωνιάστηκε ποιον βασιλιά.

Εντούτοις ο γάμος αυτός δεν είχε πραγματοποιηθεί την περίοδο που ο Μιθριδάτης αποκλείστηκε στο Παντικάπαιον, δίχως ελπίδα διάσωσης του ατόμου του από τους Ρωμαίους. Τα δύο κορίτσια εξακολουθούσαν να διαμένουν μαζί του. Όταν τους ανακοίνωσε την πρόθεσή του να αυτοκτονήσει με δηλητήριο (63 π.Χ.), εκείνα επέμειναν έντονα να μοιραστούν την τραγική του μοίρα και δεν τον άφησαν να δοκιμάσει προτού πάρουν οι ίδιες μία δόση. Τα αποτελέσματα υπήρξαν άμεσα επάνω τους, ωστόσο ο Μιθριδάτης κατέφυγε στο θάνατο με σπαθί όταν το δηλητήριο απέτυχε να τον σκοτώσει. Αξιοσημείωτα ο Δίων Κάσσιος αποδίδει το θάνατο του βασιλιά σε δολοφονία, αφού ωστόσο είχε προλάβει να θανατώσει τα κοντινά του πρόσωπα με δηλητήριο.

## Δείτε επίσης
*Δυναστεία των Μιθριδατιδών
*Πόντος
*Ελληνιστική περίοδος

## Παραπομπές


## Βιβλιογραφία

*Αππιανός, «Ρωμαϊκή Ιστορία: Οι Μιθριδατικοί Πόλεμοι», Αγγλικά 
*Δίων Κάσσιος, «Ρωμαϊκή Ιστορία», Αγγλικά
* 


## Εξωτερικοί σύνδεσμοι

* 
*, Σχόλιο Νο32, μελέτη αναφορικά με τη χρονολόγιση των αρραβώνων της Νύσσας και της Μιθριδάτιδος με πλούσια βιβλιογραφία.


Νυσσα 03
Νυσσα 03
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Αχαιός

Το λήμμα **Αχαιός** μπορεί να αναφέρεται σε κάποιο από τα παρακάτω πρόσωπα:

;Μυθικά:
*Αχαιός (μυθολογία), μυθολογικός γενάρχης των Αχαιών.

;Ιστορικά:
*Αχαιός ο Ερετριεύς, τραγικός ποιητής (5ος αιώνας π.Χ.)
*Αχαιός ο Συρακούσιος, τραγικός ποιητής (4ος αιώνας π.Χ.) 
*Αχαιός (γιος του Σέλευκου Α΄), Μακεδόνας ευγενής (3ος αιώνας π.Χ.)
*Αχαιός (στρατηγός), γιος του Ανδρόμαχου, στρατηγός των Σελευκιδών (3ος αιώνας π.Χ.)

Κατηγορία:Αποσαφηνίσεις ονομάτων
Περιβαλλοντικό Πρόγραμμα των Ηνωμένων Εθνών

Το **Περιβαλλοντικό Πρόγραμμα των Ηνωμένων Εθνών** (αγγλικά: *United Nations Environment Programme*, **UNEP**) συντονίζει τις περιβαλλοντικές δραστηριότητες των Ηνωμένων Εθνών, βοηθά τις αναπτυσσόμενες χώρες να υιοθετήσουν ισχυρές περιβαλλοντολογικές πολιτικές και ενισχύει την αειφόρο ανάπτυξη μέσω ισχυρών περιβαλλοντολογικών πρακτικών. Η ίδρυση του είναι αποτέλεσμα της Διάσκεψης των Ηνωμένων Εθνών για το Ανθρώπινο Περιβάλλον του Ιουνίου του 1972 και η έδρα του βρίσκεται στο Ναϊρόμπι της Κένυας. Το UNEP διατηρεί επίσης έξι περιφερειακά κέντρα καθώς και γραφεία σε πολλές χώρες.  
 
Το UNEP είναι η ορισθείσα αρχή του συστήματος των Ηνωμένων Εθνών σε θέματα περιβάλλοντος σε παγκόσμιο και περιφερειακό επίπεδο. Η αποστολή του είναι να συντονίζει την ανάπτυξη της περιβαλλοντικής πολιτικής συναίνεσης μέσω της διατήρησης του περιβάλλοντος του πλανήτη υπό εξέταση και την διαρκή ενημέρωση των κυβερνήσεων και της διεθνούς κοινότητας σχετικά με ζητήματα που προκύπτουν με σκοπό την ανάληψη δράσης. Η αποστολή και οι στόχοι του UNEP προέρχονται από το ψήφισμα 2997 (*XXVII*) της Γενικής Συνέλευσης των Ηνωμένων Εθνών της 15ης Δεκεμβρίου 1972 και τις μεταγενέστερες τροποποιήσεις που εγκρίθηκαν από το UNCED το 1992, τη Διακήρυξη του Ναϊρόμπι σχετικά με το ρόλο και την εντολή του UNEP, που εγκρίθηκε κατά τη δέκατη ένατη συνεδρίαση του Διοικητικού Συμβουλίου του UNEP Συμβούλιο και την Υπουργική Δήλωση του Μάλμο (*Malmö*) της 31ης Μαΐου 2000.

Οι δραστηριότητές του καλύπτουν ένα ευρύ φάσμα θεμάτων που αφορούν την ατμόσφαιρα, τα θαλάσσια και τα χερσαία οικοσυστήματα. Έχει διαδραματίσει σημαντικό ρόλο στην ανάπτυξη διεθνών περιβαλλοντικών συμβάσεων, προωθώντας την περιβαλλοντική επιστήμη και γνώση και δείχνοντας τον τρόπο με τον οποίο μπορούν να λειτουργήσουν σε συνδυασμό με την πολιτική, εργάζεται, σε συνδυασμό με τις εθνικές κυβερνήσεις και τις περιφερειακές αρχές, για την ανάπτυξη και την εφαρμογή της αντίστοιχης πολιτικής και συνεργάζεται με τις περιβαλλοντικές μη Κυβερνητικές Οργανώσεις (ΜΚΟ). Το UNEP έχει επίσης ενεργό ρόλο στη χρηματοδότηση και την υλοποίηση έργων που αφορούν την ανάπτυξη του περιβάλλοντος.

Το UNEP έχει βοηθήσει επίσης στην ανάπτυξη κατευθυντήριων οδηγιών και των συνθηκών σε θέματα όπως το διεθνές εμπόριο των δυνητικά επιβλαβών χημικών ουσιών, τη διασυνοριακή ρύπανση της ατμόσφαιρας, και τη μόλυνση των διεθνών ναυτικών οδών.

Ο Παγκόσμιος Μετεωρολογικός Οργανισμός και το UNEP δημιούργησαν το 1988 τη Διακυβερνητική Επιτροπή για την Κλιματική Αλλαγή (*IPCC*). Το UNEP είναι επίσης μία από τις πολλές Υπηρεσίες Υλοποίησης του Παγκόσμιου Ταμείου Περιβάλλοντος (*GEF*).

## Παραπομπές


## Εξωτερικοί σύνδεσμοι
* 

Κατηγορία:Οργανισμός Ηνωμένων Εθνών
Αλφαβητάριο

**Αλφαβητάριο** ονομάζεται βιβλίο το οποίο προορίζεται για την εκμάθηση του αλφαβήτου, κυρίως απευθυνόμενο σε μικρά παιδιά που έρχονται σε πρώτη επαφή με τη γλώσσα και συνήθως περιέχει απλές λέξεις σε συνδυασμό με εικόνες για ευκολία στην κατανόηση.

Στην Ελλάδα χρησιμοποιήθηκαν τα εξής αλφαβητάρια:

*Ι. Π. Κοκκώνη, Πινακίδες ή Νέον Αλφαβητάριον. Αθήνα 1863.
*Θεμ. Μιχαλόπουλου, Νέον ελληνικόν αλφαβητάριον. Αθήνα 1892.
*Ιωάν. Αρσένη, Αλφαβητάριον. Αθήνα 1914.
*Δημοσθένους Ανδρεάδου, Ελληνικόν Αναγνωσματάριον. Αθήνα 1914.
*Δημ. Ανδρεάδη, Α. Δελμούζου, Μ. Τριανταφυλλίδη, Ζ. Παπαντωνίου, Π. Νιρβάνα, Αλφαβητάριο. Αθήνα 1925. (Α΄ έκδοση 1918). «Το Αλφαβητάρι με τον Ήλιο», Εικονογράφηση Κ. Μαλέας.
*Δημ. Ανδρεάδη, Αλφαβητάριο «το νέο». Αθήνα 1929.
*Δημ. Δούκα, Δημ. Δεληπέτρου κ.ά., «Τα παιδάκια», Αλφαβητάριο. Ο.Ε.Σ.Β, Αθήνα 1939. Εικονογράφηση Τ. Καλμούχος.
*Επ. Γεραντώνη, "Τα καλά παιδιά", Αλφαβητάριο. Ο.Ε.Σ.Β., Αθήναι 1949. Εικονογράφηση: Κων. Γραμματόπουλος. 1949-1954
*Ι. Κ. Γιαννέλη, Γ. Σακκά, Αλφαβητάριο. Ο.Ε.Σ.Β, Αθήνα 1955. Εικονογράφηση Κ. Γραμματόπουλος. 1955-1978
*Α. Βελαλίδη, κ.ά., Η Γλώσσα μου, για την Πρώτη Δημοτικού. Ο.Ε.Δ.Β, Αθήνα 1998. Εικονογράφηση Ε. Μωραϊτη. (Δεν είχε τον τίτλο αλφαβητάριο).

## Παραπομπές



Κατηγορία:Εκπαίδευση
Διακήρυξη της Γενεύης για το Μέλλον του Παγκόσμιου Οργανισμού Πνευματικής Ιδιοκτησίας

Η **Διακήρυξη της Γενεύης για το Μέλλον του Παγκόσμιου Οργανισμού Πνευματικής Ιδιοκτησίας** είναι ένα έγγραφο το οποίο υπογράφηκε το 2004 από έναν αριθμό μη-κερδοσκοπικών οργανώσεων, επιστημόνων, ακαδημαϊκών και άλλων προσώπων με την παρότρυνση προς τον Παγκόσμιο Οργανισμό Πνευματικής Ιδιοκτησίας (WIPO) να εστιάσει στις ανάγκες των αναπτυσσόμενων χωρών σε σχέση με τη νομοθεσία περί πνευματικής ιδιοκτησίας.

Οι συντάκτες και οι υπογράφοντες πιστεύουν ότι "ο κόσμος αντιμετωπίζει μια κρίση στη διακυβέρνηση της γνώσης, της τεχνολογίας και του πολιτισμού, ιδιαίτερα εξαιτίας της ανισότιμης πρόσβασης σε ζωτικής σημασίας φάρμακα και εκπαίδευση, αντι-ανταγωνιστικές οικονομικές συμπεριφορές, συγκέντρωση κυριότητας, τεχνολογικά μέτρα όπως Διαχείριση ψηφιακών δικαιωμάτων (DRM), τη δίκαιη ανταμοιβή για συντάκτες και δημιουργούς και τον αποκλεισμό του δημόσιου χώρου από ιδιωτικά συμφέροντα.

Η Διακήρυξη ασκεί κριτική στον WIPO ότι ενστερνίζεται "μια κουλτούρα δημιουργίας και επέκτασης μονοπωλιακών προνομίων, συχνά χωρίς να αντιλαμβάνεται τις επιπτώσεις", και καλεί τον οργανισμό να στρέψει την προσοχή του από την πνευματική ιδιοκτησία ως τελικό σκοπό, σε ένα μέσο προς όφελος της ανθρωπότητας. Συγκεκριμένα, καλεί για ένα μορατόριουμ στην τρέχουσα κοινή πρακτική της εναρμόνισης της νομοθεσίας περί πνευματικής ιδιοκτησίας του αναπτυσσόμενου κόσμου με τους νόμους που ισχύουν στις Ηνωμένες Πολιτείες και στην Ευρώπη.

## Δείτε επίσης
* Παγκόσμιος Οργανισμός Διανοητικού Πλούτου

## Εξωτερικοί Σύνδεσμοι
* Η Διακήρυξη
* WIPO

Κατηγορία:Οργανισμός Ηνωμένων Εθνών
Σπαράδοκος

Ο **Σπαράδοκος** ήταν βασιλιάς της Θράκης, 430 π.Χ., γιος τού Τήρη Α΄ ιδρυτή τού βασιλείου των Οδρυσών.

## Βίος
Βασίλευσε ως υποτελής τού αδελφού του Σιτάλκη, ενώ ο γιος του Σεύθης Α΄ διαδέχτηκε τον Σιτάλκη στον Θρόνο των Οδρυσών και της Θράκης. Διάδοχος αυτού ο άλλος του γιος Μαισάδης, επίσης γιος του ήταν και ο Μήτοκος/Αμάδοκος Α΄ όπου και αυτός ανέβηκε στον θρόνο των Οδρυσών. Έκοψε αργυρά νομίσματα με την επιγραφή *ΣΠΑΡΑΔΟΚΟ[Υ]* ή *ΣΠΑ*· στη μία όψη είχαν ένα άλογο ή προτομή αλόγου και στην άλλη ένα αετό που έτρωγε ένα φίδι.

## Πηγές
*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

Κατηγορία:Βασιλείς των Οδρυσών
Σάδοκος

Ο **Σάδοκος** ήταν βασιλιάς των Οδρυσών της αρχαίας Θράκης το διάστημα 431 - 424 π.Χ.

## Βίος
Βασίλευσε ως υποτελής τού πατέρα του Σιτάλκη, ενώ οι Αθηναίοι τού είχαν απονείμει τον τίτλο τού Αθηναίου πολίτη. Κατά την διάρκεια του Πελοποννησιακού πολέμου πρέσβεις από τις αντίπαλες πόλεις των Αθηναίων βρέθηκαν στην Αυλή του Σιλτάκη. Το ίδιο διάστημα βρίσκονταν εκεί και πρέσβεις των Αθηναίων, οι οποίοι έπεισαν τον Σάδοκο να τους παραδώσει τους πρέσβεις, τους οποίους μετέφεραν στην Αθήνα και έριξαν σε βάραθρο, χωρίς δίκη. 

## Παραπομπές


## Πηγές
*Ιστορία του Πελοποννησιακού Πολέμου (μετάφραση Βενιζέλου). Σύλληψις Πελοποννησίων πρέσβεων μεταβαινόντων εις Περσίαν
*Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.X.*, Τυπογραφείο Αλευρόπουλου, Εν Αθήναις 1932

Κατηγορία:Βασιλείς των Οδρυσών
Αγριά Μαγνησίας

Η **Αγριά** είναι παραθαλάσσια κωμόπολη στη Θεσσαλία και την Περιφερειακή Ενότητα Μαγνησίας.

## Γενικά στοιχεία
Η Αγριά βρίσκεται στον ομώνυμο όρμο του Παγασητικού κόλπου, σε υψόμετρο 10 μέτρων και βρίσκεται  7 χιλιόμετρα ανατολικά του Βόλου. Αποτελούσε έδρα του δήμου Αγριάς ως το 2010, οπότε προσαρτήθηκε στον Δήμο Βόλου. Συμπεριλαμβάνει τα δημοτικά διαμερίσματα Αγριάς, Δράκειας και Χανίων. Βρέχεται από τα νερά του Παγασητικού Κόλπου και απέχει μισή ώρα από το χιονοδρομικό κέντρο των Χανίων. Είναι γνωστή για τα τσιπουράδικά της, την ελαιοπαραγωγή της, τη λεμονάδα ΕΨΑ, καθώς και για την οξοποιία "Ε.Παπαδημητρίου ΑΒΕΕ" που παράγει ξίδι με την εμπορική ονομασία ΑΓΡΟΞ. [μικρογραφία|Καφέ το «Διατηρητέον», δίπλα στη θάλασσα και στις γραμμές από το [Τρενάκι Πηλίου|τρενάκι του Πηλίου, Αγριά Μαγνησίας]]

Η Αγριά είναι ο τόπος γέννησης του συνθέτη Βαγγέλη Παπαθανασίου. 

## Διοικητική ιστορία
Η Αγριά αναφέρεται επίσημα, μετά την Ένωση της Θεσσαλίας, το 1883 να προσαρτάται στον τότε δήμο Δράκειας και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'' και την τροποποίησή του Κλεισθένης Ι αποτελεί κοινότητα που υπάγεται στη Δημοτική Ενότητα Αγριάς του Δήμου Βόλου και σύμφωνα με την απογραφή 2011 είχε 5.191 κατοίκους. 

Δείτε: *[[Κοινότητα Αγριάς Μαγνησίας|Κοινότητα Αγριάς]]*

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Δήμος Βόλου
Κατηγορία:Κωμοπόλεις της περιφερειακής ενότητας Μαγνησίας
Τήρης

Με το όνομα **Τήρης** ή **Τίρις** ήταν γνωστοί τέσσερις βασιλείς των Οδρυσών και άλλα πρόσωπα βασιλικών οικογενειών της Θράκης.

1. **Τήρης Α΄** (βασίλευσε 460-445 π.Χ.), ιδρυτής του βασιλείου. Πρώτος συνένωσε τους Οδρύσες σε βασίλειο και, υποτάσοντας άλλα Θρακικά φύλα, επέκτεινε τα όρια τού βασιλείου από τον Στρυμόνα μέχρι τον Βόσπορο. 

Η Θράκη ήταν κατ' όνομα τμήμα της Περσικής Αυτοκρατορίας από το 516 π.Χ. επί της βασιλείας τού Δαρείου του Μεγάλου και υποτάχθηκε πάλι από τον Μαρδόνιο το 492 π.Χ..

Το κράτος των Οδρυσών ήταν το πρώτο Θρακικό, που απέκτησε τον έλεγχο της περιοχής, με τη συνένωση πολλών Θρακικών φυλών υπό έναν ενιαίο ηγεμόνα, τον βασιλιά Τήρη Α΄ κατά πάσα πιθανότητα το 470, μετά την ήττα των Περσών στην Ελλάδα. Ο Τήρης Α΄, που ένωσε τις 40 ή περισσότερες θρακικές φυλές, ήταν γνωστός για τις στρατιωτικές ικανότητές του και πέρασε μεγάλο μέρος της ζωής του στο πεδίο της μάχης. Πέθανε κατά τη διάρκεια μίας στρατιωτικής εκστρατείας το 445 π.Χ. Οι ιστορικοί υποστηρίζουν ότι αυτή ήταν κατά των Τριβαλλών, μίας θρακικής φυλής που καταλάμβανε μία μεγάλη περιοχή στα βόρεια της Θράκης. Απεβίωσε σε ηλικία 92 ετών και τον διαδέχτηκε ο δεύτερος γιος του, Σιτάλκης, που φαίνεται να διέθετε την πολεμική ανδρεία τού πατέρα του και να χρησιμοποίησε όλες τις φυλές για πόλεμο κατά της Μακεδονίας.

Σύμφωνα με τον Θουκυδίδη δεν έχει καμία σχέση με τον μυθικό βασιλιά Τήρη η Τηρέα και το Τήρης πιθανόν δεν ήταν το πραγματικό του όνομα. Γιος του Τήρη Α΄ ήταν και ο Σπαράδοκος, που βασίλευσε ως υποτελής τού Σιλτάκη.

Είχε τέκνα:
* Σιτάλκης, βασιλιάς των Οδρυσών της Θεράκης, πατέρας τού Αμάδοκου Α΄.
* Μαισάδης, πατέρας του Σεύθη Β΄.
* (;) Σπαράδοκος, πατέρας τού Σεύθη Α΄.

2. **Τήρης Β΄**, βασίλευσε σε ένα τμήμα του βασιλείου των Οδρυσών, στα υπόλοιπο βασίλειο βασίλευσαν οι Μήτοκος και Μαισάδης.

3. **Τήρης Γ΄** (ή **Σκοστόδοκος**), γιος και διάδοχος τού Αμάδοκου Β΄. Συμμάχησε με τον Κερσοβλέπτη εναντίον του Φιλίππου Β΄ χάνοντας τέλος το βασίλειό του το 353 π.Χ.

4. **Τήρης Δ΄** γιος τού Κότυος Δ΄, που βασίλευσε το 149 π.Χ.

5. **Τίρις** αναφέρεται σαν *ηγεμών Θραξ*

6. Με το όνομα **Τήρης** ήταν γνωστός και ο ένας γιος του Κερσοβλέπτη.

## Πηγές
*Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Παραπομπές

Κατηγορία:Βασιλείς των Οδρυσών
Ευανθία Μάλτση

Η **Εβίνα (Ευανθία) Μάλτση** (Γουμένισσα, 30 Δεκεμβρίου 1978) είναι Ελληνίδα πρώην διεθνής καλαθοσφαιρίστρια, η οποία αγωνιζόταν ως σούτινγκ γκαρντ. Θεωρείται μια από τις μεγαλύτερες προσωπικότητες που έχει αναδείξει η ελληνική καλαθοσφαίριση, καθώς και η κορυφαία Ελληνίδα παίκτρια όλων των εποχών. Αγωνίστηκε δύο δεκαετίες στην Εθνική ομάδα, με πληθώρα διακρίσεων, ενώ έπαιξε στο WNBA, στην Ευρωλίγκα και σε πρωταθλήματα χωρών όπως η Ελλάδα, η Ισπανία, η Γαλλία, η Τουρκία, η Τσεχία και η Πολωνία.

## Αθλητική σταδιοδρομία

### Στην Ελλάδα
Η Μάλτση ξεκίνησε το μπάσκετ στην ομάδα της πατρίδας της, τον ΑΟΚ Γουμένισσας το 1990, με την οποία έπαιξε στην Α2 εθνική κατηγορία. Το 1997 πήγε στο Μέγα Αλέξανδρο και το 1998 στη ΜΕΝΤ της Θεσσαλονίκης, ομάδες της Α1. Από το 2000 ως το 2004 αγωνίστηκε στον Παναθηναϊκό, με τον οποίο έπαιξε στην Ευρωλίγκα, αφού είχε κάνει το νταμπλ το 2000 κατακτώντας Πρωτάθλημα και Κύπελλο Ελλάδος. 

Στην ψηφοφορία της FIBA Europe για την ανάδειξη της κορυφαίας παίκτριας της Ευρώπης για το 2010, στην οποία συμμετείχαν ειδικοί και φίλαθλοι, κατέλαβε την 6η θέση.

### Στο εξωτερικό
Τα επόμενα χρόνια συνέχισε σε ευρωπαϊκές ομάδες, σε Γαλλία και Ισπανία και το 2007 αγωνίστηκε στο WNBA στις Κονέκτικατ Σαν, μόλις η δεύτερη Ελληνίδα που έχει καταφέρει κάτι τέτοιο μετά την Αναστασία Κωστάκη. Συμμετείχε σε 26 παιχνίδια, έχοντας κατά μέσο όρο 5,7 πόντους, 2,5 ριμπάουντ και 1,5 ασίστ. Ο καλύτερός της αγώνας ήταν στις 7 Ιουλίου του 2007, στη νίκη απέναντι στις Λος Άντζελες Σπαρκς, όπου πέτυχε 23 πόντους με 5/5 τρίποντα. Ωστόσο, δεν μπόρεσε να συνεχίσει, αν και η ομάδα την ήθελε. 

## Με την εθνική ομάδα
Το 2009 αναδείχθηκε πολυτιμότερη παίκτρια στο Ευρωπαϊκό πρωτάθλημα καλαθοσφαίρισης γυναικών, με μ.ο. πόντων 22,5, αν και η Ελλάδα τερμάτισε στην 5η θέση. Με την εθνική ομάδα έχει λάβει επίσης μέρος στην Ολυμπιάδα 2004, όπου τερμάτισε στην 7η θέση και στο Ευρωμπάσκετ 2005, όπου η ομάδα τερμάτισε 10η αλλά η ίδια ήταν στην 9η θέση των σκόρερ με 92 πόντους (13,1 μ.ο.) και συμπεριλήφθηκε στην τιμητική δωδεκάδα.

## Παραπομπές


## Εξωτερικοί σύνδεσμοι
* 
* https://web.archive.org/web/20100331140600/http://www.evanthia-maltsi.com/
* «Εβίνα Μάλτση: Η ...βασίλισσα της Ευρώπης!», συνέντευξη στον ιστότοπο WePlayBall.gr, 6 Ιουλίου 2009.

Κατηγορία:Ελληνίδες αθλήτριες της καλαθοσφαίρισης
Κατηγορία:Σούτινγκ γκαρντ
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιρίστριες Μεγάλου Αλεξάνδρου Θεσσαλονίκης
Κατηγορία:Καλαθοσφαιρίστριες ΜΕΝΤ
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιριστές Ρος Κασάρες
Κατηγορία:Καλαθοσφαιρίστριες Μπουρζ
Κατηγορία:Καλαθοσφαιρίστριες Καϊζερί Κάσκι
Κατηγορία:Καλαθοσφαιρίστριες Ολυμπιακού Πειραιώς
Κατηγορία:Καλαθοσφαιρίστριες του WNBA
Κατηγορία:Καλαθοσφαιρίστριες ΜΚΣ Πολκοβίτσε
Κατηγορία:Καλαθοσφαιρίστριες Σαραγόσα
Κατηγορία:Καλαθοσφαιρίστριες Θέλτα ντε Βίγο
Miss International

μικρογραφία|Victory medal
**Miss International** (επίσημα **The International Beauty Pageant**) είναι ο τέταρτος μεγαλύτερος διαγωνισμός ομορφιάς στον κόσμο. Θεσμοθετήθηκε στο Λονγκ Μπιτς της Καλιφόρνια των ΗΠΑ το 1960 έπειτα από τη μεταφορά του διαγωνισμού Μις Υφήλιος στην Παραλία του Μαϊάμι. Την περίοδο 1968–1970 διεξαγόταν στην Ιαπωνία και τα έτη 1971 και 1972 επέστρεψε στην Λονγκ Μπιτς. Από το 1973 και μετά διεξάγεται στην Ιαπωνία.

Ονομάζεται επίσης "Φεστιβάλ της Ομορφιάς" και "Ολυμπιακοί της Ομορφιάς". Απώτερος στόχος του διαγωνισμού Miss International είναι να προωθήσει την παγκόσμια ειρήνη, την καλή θέληση και την κατανόηση. Για το λόγο αυτό, ο διαγωνισμός δεν βασίζεται μόνο στην ομορφιά αλλά και στη γενική κατανόηση και την καλή θέληση.

Στον εν λόγω διαγωνισμό, μέχρι σήμερα δεν έχει κατακτήσει πρωτιά καμία αφρικανική χώρα. Η Τυνησία έφτασε το 1996 να εκλεγεί πρώτη φιναλίστ.

## Κάτοχοι του τίτλου

### Ανά αριθμό νικών

;Νίκες με απώλεια τίτλου και μη αντικατάσταση

## Παραπομπές


## Εξωτερικοί σύνδεσμοι
* Επίσημος ιστότοπος
* Miss Pageant 

Κατηγορία:Διαγωνισμοί ομορφιάς
223 Ρόζα

Η **Ρόζα (Rosa)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,68. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Η Ρόζα είναι ένα από τα μεγαλύτερα μέλη της Οικογένειας αστεροειδών της Θέμιδος.

## Φυσικά χαρακτηριστικά
Η μέση διάμετρος της Ρόζας εκτιμάται σε 88 χλμ. Ο φασματικός της τύπος είναι **CP**. Το άλβεδό της είναι άγνωστο, όπως και η περίοδος περιστροφής της Ρόζας γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ροζα
224 Ωκεάνα

Η **Ωκεάνα (Oceana)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,59. Ανακαλύφθηκε το 1882 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από τον Ειρηνικό Ωκεανό.

## Φυσικά χαρακτηριστικά
Η μέση διάμετρος της Ωκεάνας εκτιμάται σε 62 χλμ. Ο φασματικός της τύπος είναι **M**, αλλά η σύστασή της δεν θεωρείται μεταλλική. Το άλβεδό της είναι 0,169. Η Ωκεάνα περιστρέφεται γύρω από τον εαυτό της μία φορά κάθε 18 ώρες και 56 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ωκεανα
Σεύθης Α΄

Ο **Σεύθης Α΄** ήταν βασιλιάς των Οδρυσών και της Θράκης, από 424 π.Χ. (θάνατος Σιτάλκη Α΄) έως το 410-408 π.Χ. 
## Βίος
Ήταν γιος του Σπαράδοκου και ανιψιός και διάδοχος του Σιτάλκη, αδελφός και διάδοχός του ήταν ο Μαισάδης ο οποίος και τον έδιωξε από τον θρόνο με στάση για να εκδιωχθεί και αυτός με στάση από τον επίσης αδελφό τους Μήτοκο. Παντρεύτηκε τη Στρατονίκη αδελφή του Μακεδόνα βασιλιά Περδίκκα, ο Θουκυδίδης αναφέρει ότι ο Περδίκκας την είχε τάξει για γυναίκα του στον Σιτάλκη μετά από εισβολή του τελευταίου στη Μακεδονία. Κατά τη βασιλεία του ο Σεύθης αντιμετώπισε την εξέγερση δύο υποτελών ηγεμόνων του, Οδρυσοί και αυτοί, του Μήδοκου και του Τήρη, όπου εξασθένησαν σημαντικά το κράτος του. Με την άδεια του πέρασαν μέσα από τη Θράκη οι μύριοι του Ξενοφώντα .

Ο Σεύθης έκοψε αργυρά νομίσματα που στην όψη έχουν ιππέα και επιγραφή *ΣΕΥΘΑ ΑΡΓΥΡΙΟΝ* ή *ΣΕΥΘΑ ΚΟΜΜΑ*. 

## Εξωτερικοί σύνδεσμοι
*Νόμισμα του Σεύθη Α΄

## Πηγές
* Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Παραπομπές


Κατηγορία:Βασιλείς των Οδρυσών
Μαισάδης

Ο **Μαισάδης** ήταν βασιλιάς των Οδρυσών και της Θράκης, 410 - 405 π.Χ..
## Βίος
Ήταν γιος του Σπαράδοκου και ανέβηκε στον θρόνο με στάση που έδιωξε τον αδελφό του Σεύθη. Βασίλεψε μόλις 5 χρόνια και τον διαδέχτηκε ο αδελφός του Μήδοκος ή Μήτοκος μετά από στάση, γιος του ήταν ο Σεύθης Β' . 

## Πηγές
*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

Κατηγορία:Βασιλείς των Οδρυσών
Μήτοκος Α΄

Ο **Μήτοκος** ή **Μήδοκος** ή **Αμάδοκος** ή **Μηδικός** ήταν βασιλιάς των Οδρυσών και της Θράκης, 405 - 390 π.Χ..
## Βίος
Ήταν γιος του Σπαράδοκου και αδελφός των Σεύθη και του Μαισάδη. Διαδέχτηκε τον αδελφό του Μαισάδη μετά από στάση και βασίλεψε σε τμήμα του βασιλείου των Οδρυσών που ήταν διαιρεμένο , στο άλλο τμήμα βασίλευε ο Τήρης Β΄. Κατά άλλους εκτός από τον Τήρη Β΄ συμβασίλεψε και με τον αδελφό του Μαισάδη.  Με το όνομα Μήδοκος αναφέρεται μόνο από τον Ξενοφώντα. Γιος και διάδοχος του ήταν ο Ευρύζελμις.

## Πηγές
* Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Παραπομπές


Κατηγορία:Βασιλείς των Οδρυσών
Σαράτοκος

Ο **Σαράτοκος** ήταν βασιλιάς των Οδρυσών και της Θράκης.
## Βίος
Βασίλεψε γύρω στα 400 π.χ. είναι γνωστός μόνο από τα νομίσματα που έκοψε . Τα νομίσματα αυτά φέρουν την επιγραφή *ΣΑΡΑΤΟΚΟ*, *ΣΑΡ* ή *ΣΑ* και στην μία όψη έχουν γονατιστό Σάτυρο ή κεφαλή και στην άλλη όψη στάφυλο. 

## Πηγές
*Κωνσταντίνος Κουρτίδης: *Ιστορία της Θράκης από των  αρχαιοτάτων χρόνων μέχρι του 54 μ.χ.*, Τυπογραφείο Αλευρόπουλου, Εν Αθήναις 1932

## Εξωτερικοί σύνδεσμοι
*Νόμισμα του Σαράτοκου

Κατηγορία:Βασιλείς των Οδρυσών
Μεσογειακό κλίμα

μικρογραφία|350x350εσ|Μεσογειακό κλίμα
Ως **Μεσογειακό κλίμα** (**Csa** και **Csb** στην ταξινόμηση κατά Κέππεν) νοούνται οι κλιματολογικές εκείνες συνθήκες που επικρατούν στις περιοχές των ακτών της Μεσόγειου Θάλασσας καθώς και άλλων περιοχών που εξομοιώνουν τις συνθήκες αυτού του τύπου κλίματος, όπως η Καλιφόρνια, περιοχές του Μεξικού, Αυστραλίας, Νότιας Αφρικής, Χιλής, Αργεντινής.

Σε γενικές γραμμές το κλίμα χαρακτηρίζεται από ζεστά, ξηρά καλοκαίρια και δροσερούς και υγρούς χειμώνες. Διακρίνεται σε μεσογειακό παράκτιο και σε μεσογειακό ενδοχώρας.

## Παραδείγματα
**Πόλεις με Μεσογειακο κλιμα**

## Παραπομπές


Κατηγορία:Κλίμα
Πυργετός Λάρισας

Ο **Πυργετός** είναι οικισμός της Θεσσαλίας στην Περιφερειακή Ενότητα Λάρισας.

## Γενικά στοιχεία
Ο Πυργετός βρίσκεται στους ανατολικούς πρόποδες του Κάτω Ολύμπου, σε υψόμετρο 140 μέτρων και έχει θέα τόσο προς τον κάμπο του και το Δέλτα του Πηνειού, όσο και τη θάλασσα στο νότιο Θερμαϊκό, τη Χαλκιδική μέχρι τον Άθω καθώς και τον Κίσσαβο (Όσσα). Απέχει περίπου 36 χιλιόμετρα Β.-ΒΑ. από τη Λάρισα και 22 χιλιόμετρα από το Μακρυχώρι (έδρα του δήμου). Το σύμπλεγμα των ορέων του Κάτω Ολύμπου και της Όσσας έχουν χαρακτηριστεί ως βιότοπος Corine, ενώ η κοντινή περιοχή του Δέλτα του Πηνειού είναι χαρακτηρισμένος βιότοπος Natura και Corine. Πυκνή βλάστηση καρποφόρων δέντρων, μικρά αλσύλλια και θάμνοι περιστοιχίζουν το χωριό. Στη θέση Λειβάδι υπάρχουν υπολείμματα γέφυρας Ενετικής κατασκευής που από το 1726 διευκόλυνε τη μετάβαση ανθρώπων και εμπορευμάτων πάνω από τον Πηνειό ποταμό.

Οι κάτοικοι του Πυργετού είναι 1.463 (σύμφωνα με την απογραφή 2011) και ασχολούνται με την γεωργία (ζαχαρότευτλα, ηλιόσπορο, καλαμπόκι, σιτάρι, ακτινίδια, αμπέλια, ελαιώνες) και την  κτηνοτροφία (αιγοπρόβατα και λίγα βοοειδή). Υπάρχουν επίσης  οικοδόμοι, ελεύθεροι επαγγελματίες (έμποροι και τεχνίτες) και υπάλληλοι. Γειτονεύει με τα χωριά Ραψάνη, Αιγάνη και Κρανιά Ολύμπου, τόπους όπου παραδοσιακά παράγεται κρασί εξαιρετικής ποιότητας.

Στον Πυργετό δολοφονήθηκε το 1907 από τους τσιφλικάδες ο Μαρίνος Αντύπας (1873-1907), πρωτοπόρος και πρωτομάρτυρας του Αγροτικού Κινήματος στη Θεσσαλία. Στο κέντρο του χωριού βρίσκεται ο ανδριάντας του Μαρίνου Αντύπα. Από τον Πυργετό κατάγεται ο συνθέτης και κλαριντζής Βάιος Μαλλιάρας, ο οποίος ηχογράφησε περισσότερα από 2.000 δημοτικά τραγούδια, και προς τιμή του η κεντρική πλατεία του χωριού πήρε το όνομά του.

## Παραπομπές


## Πηγές
*Η επίσημη ηλεκτρονική σελίδα του Πυργετού Λάρισας - The official web site of Pirgetos Larissas
*Λάρισα - Πυργετός 
*Άγαλμα του Μαρίνου Αντύπα στον Πυργετό
* Ο Βάιος Μαλιάρας - Το κλαρίνου του Πυργετού Λάρισας

Κατηγορία:Χωριά της περιφερειακής ενότητας Λάρισας
Κατηγορία:Δήμος Τεμπών
Δεξιότητα

Για τη δεξιότητα δεν υπάρχει ένας και μοναδικός συμφωνημένος ορισμός. Γενικά, ως **δεξιότητα** χαρακτηρίζεται η δυνατότητα ενός ατόμου να επιτυγχάνει κάποιο συγκεκριμένο επιθυμητό αποτέλεσμα, με την ελάχιστη δυνατή προσπάθεια και χρόνο (αξιοποίηση και εφαρμογή γνώσεων για την εκπλήρωση εργασιών και την επίλυση προβλημάτων). Οι δεξιότητες, βασισμένες στην ανάπτυξη ικανοτήτων, δεν είναι έμφυτες στα άτομα, αλλά αποκτώνται/αναπτύσσονται με τη μάθηση μέσω του συνόλου της εκπαίδευσης και της πρακτικής εξάσκησης (training). 

Οι δεξιότητες διακρίνονται σε *γενικές* και σε *ειδικές*. Οι γενικές δεξιότητες αφορούν σε ευρεία γκάμα επαγγελμάτων, μπορεί για παράδειγμα να είναι η διαχείριση του χρόνου, η ομαδικότητα, η ηγεσία, ενώ οι ειδικές δεξιότητες χρησιμεύουν μόνο στη διεξαγωγή κάποιου εξειδικευμένου έργου (επαγγέλματος), π.χ. δεξιότητα χρήσης ηλεκτρονικών υπολογιστών. 
Επίσης, οι δεξιότητες μπορεί να είναι *νοητικές* (χρήση λογικής, διαισθητικής και δημιουργικής σκέψης, π.χ. για την επίλυση προβλημάτων, λήψη αποφάσεων, κτλ) και *πρακτικές* (αφορούν στη χειρωνακτική επιδεξιότητα και στη χρήση μεθόδων, υλικών, εργαλείων και οργάνων).

Στην πράξη, πολλές δεξιότητες αποκτώνται κατά τη διάρκεια της εκπαίδευσης και στον χώρο εργασίας, όπου στο υπόβαθρο των γνώσεων έρχεται να προστεθεί η εμπειρία από την επαγγελματική ενασχόληση με κάποιο ειδικό εργασιακό αντικείμενο.

 
## Γενικές δεξιότητες

### Δεξιότητα μάθησης
Μαθαίνω πώς να μαθαίνω. 

### Διάβασμα
Δεξιότητα μελέτης.

### Γραπτός λόγος
Δεξιότητα έκφρασης με τον γραπτό λόγο.

### Αριθμητική/Μαθηματικά
Αριθμητική/Μαθηματική δεξιότητα (ευκολία εκτέλεσης αριθμητικών πράξεων και επίλυσης μαθηματικών προβλημάτων).

### Προφορικός λόγος
Δεξιότητα έκφρασης με τον προφορικό λόγο (ομιλία).

### Ακρόαση

### Επικοινωνία
Επικοινωνιακή δεξιότητα. Αναφέρεται στην αποτελεσματική δεξιότητα ακρόασης, γραπτού και προφορικού λόγου. 

### Επίλυση προβλημάτων
Δεξιότητα ρεαλιστικής επίλυσης προβλημάτων και δημιουργικότητας, με τις διατιθέμενες πληροφορίες και μέσα. 
 

### Δημιουργική σκέψη

### Αυτοεκτίμηση

### Κίνητρα

### Ομαδικότητα
Δεξιότητα ομαδικής εργασίας και συνεργασίας με άλλους για την επίτευξη του κοινού στόχου. 

### Διαπραγμάτευση
Δεξιότητα διεξαγωγής διαπραγματεύσεων.

### Επιρροή

### Οργάνωση
Δεξιότητα σχεδιασμού, οργάνωσης και εφαρμογής έργων/εργασίας, με αποτελεσματικό τρόπο και μέσα σε συγκεκριμένο χρονικό πλαίσιο περάτωσης.

### Ηγεσία
Ηγετική δεξιότητα. Αφορά στη δημιουργία του απαραίτητου κλίματος εργασίας, παρακίνησης και καλλιέργειας σχέσεων εμπιστοσύνης των υφισταμένων για την επίτευξη του στόχου. 

### Λήψη αποφάσεων

## Εξωτερικοί δεσμοί
* American Society for Training & Development 
* Online Courses with Skill Orientation
* Australian National Training Authority
* NCVER's Review of generic skills for the new economy 


Κατηγορία:Εκπαίδευση
Ντέιβιντ Όσουμπελ

Ο **Ντέιβιντ Όσουμπελ** (*David Paul Ausubel*, 25 Οκτωβρίου 1918 – 9 Ιουλίου 2008) ήταν Αμερικανός ψυχολόγος και ερευνητής. Ήταν υποστηρικτής των ιδεών του Ζαν Πιαζέ. Το 1976 του απονεμήθηκε το βραβείο Θορντάικ, από την Αμερικανική Ψυχολογική Ένωση.

## Βιογραφία

Γεννήθηκε στη Νέα Υόρκη και μεγάλωσε στο Μπρούκλιν. Ακολούθησε σπουδές ψυχολογίας στο Πανεπιστήμιο της Πενσυλβάνια. Επίσης αποφοίτησε από την ιατρική σχολή του Μίντλσεξ.Απέκτησε διδακτορικό τίτλο στην εξελικτική ψυχολογία από το πανεπιστήμιο της Κολούμπια. Κατά τη διάρκεια της στρατιωτικής του θητείας εργάστηκε στη Στουτγάρδη της Γερμανίας με πρόσωπα που εγκατέλειψαν τις εστίες τους λόγω του δευτέρου παγκοσμίου πολέμου. 

Η συμβολή του στους τομείς της παιδαγωγικής ψυχολογίας και των γνωστικών επιστημών ήταν σημαντική. Εισήγαγε τον όρο προκαταβολικός οργανωτής (από το 1960) και ερεύνησε την *μηχανιστική ανακαλυπτική μάθηση*, που έχει να κάνει με την τυχαία μάθηση μέσω της ανακάλυψης, χωρίς όμως να μπορεί να δοθεί εξήγηση από το άτομο που μαθαίνει . Παραιτήθηκε από τη διδασκαλία στα πανεπιστήμια το 1973 και αφοσιώθηκε στην πρακτική του εργασία ως ψυχιάτρου. Στις έρευνές του συμπεριλήφθηκαν η ψυχοπαθολογία και η τοξικομανία.

## Βιβλιογραφία
* Ausubel, D.P. (1960). The use of advance organizers in the learning and retention of meaningful verbal material. Journal of Educational Psychology, 51, 267-272.
* Ausubel, D. (1963). The Psychology of Meaningful Verbal Learning. New York: Grune & Stratton. 
* Ausubel, D. (1978). In defense of advance organizers: A reply to the critics. Review of Educational Research, 48, 251-257. 
* Ausubel, D., Novak, J., & Hanesian, H. (1978). Educational Psychology: A Cognitive View (2nd Ed.). New York: Holt, Rinehart & Winston.

## Εξωτερικοί σύνδεσμοι
* Subsumption Theory (D. Ausubel)
* Ιστότοπος του ψυχολόγου
* Νεκρολογία

## Παραπομπές


Κατηγορία:Αμερικανοί ψυχολόγοι
Airbus A330

To **Airbus 330** είναι μεγάλης χωρητικότητας επιβατικό αεροσκάφος, ευρείας ατράκτου, δικινητήριο, ικανό να εκτελέσει πτήσεις μεσαίων και μεγάλων αποστάσεων. Κατασκευάζεται στη Τουλούζη και μέχρι σήμερα έχουν παραχθεί 1.368 τέτοια αεροσκάφη. Αναπτύχθηκε ταυτόχρονα με το τετρακινητήριο Airbus A340 με το οποίο μοιράζονταν κοινή άτρακτο και εξαρτήματα των φτερών. 

## Εξωτερικοί σύνδεσμοι
* 
* Επίσημη σελίδα της Airbus για την οικογένεια αεροσκαφών Α330/340 
* Λίστα παραγωγής του Α330 

Κατηγορία:Πολιτικά αεροσκάφη
A330
2006 QH181

frameless|center


Ανακάλυψη

Ανακαλύφθηκε στις 21 Αυγούστου 2006

Χαρακτηριστικά τροχιάς 

Αφήλιο 97,21 AU

Περιήλιο 37,815 AU

Ημιάξονας τροχιάς 67,51 AU

Εκκεντρότητα 0,440 

Περίοδος περιφοράς 554,7 χρόνια

Κλίση 19,2 ° ως προς την Εκλειπτική 

Μήκος του ανερχόμενου σημείου 73,8° 

Όρισμα του περιηλίου 211,4° 

Φυσικά Χαρακτηριστικά

 Διαστάσεις 765 km 

Απόλυτο μέγεθος  3,8






Το **** είναι ένα μεγάλο αντικείμενο διασκορπισμένου δίσκου με διάμετρο περίπου 760 χιλιόμετρα. Ανακαλύφθηκε στις 21 Αυγούστου 2006.

Έχει παρατηρηθεί ελάχιστα. Προς το παρόν είναι ένα από τα πιο απομακρυσμένα γνωστά αντικείμενα στις 82 ΑΜ.

## Παραπομπές


## Εξωτερικοί σύνδεσμοι
*Orbital simulation from JPL (Java) / Horizons Ephemeris

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Παγκόσμιο πρωτάθλημα χειροσφαίρισης γυναικών

Το **παγκόσμιο πρωτάθλημα χειροσφαίρισης γυναικών** διοργανώνεται από την Παγκόσμια Ομοσπονδία Χειροσφαίρισης (IHF). Διεξήχθη για πρώτη φορά το 1957. Στη διοργάνωση του 2013 (6-22 Δεκεμβρίου), που διεξήχθη στη Σερβία, τον τίτλο κατέκτησε η Βραζιλία, με νίκη 22-20 στον τελικό επί της οικοδέσποινας. Ήταν ο πρώτος τίτλος για τη χώρα, που έγινε η πρώτη χώρα της Αμερικής που αναδείχθηκε παγκόσμια πρωταθλήτρια στις γυναίκες.
Ο πιο πρόσφατος τελικός έγινε τον Δεκέμβριο του 2015.

## Νικήτριες στα πρωταθλήματα

## Πίνακας μεταλλίων (συνολικός)
Η IHF συμπεριλαμβάνει μόνο τα μετάλλια που κερδήθηκαν σε κλειστά πρωταθλήματα.

## Μεγαλύτερη διαφορά νικών

Πηγή: TV2Sporten.no

## Δες επίσης
* Παγκόσμιο πρωτάθλημα χειροσφαίρισης ανδρών

## Εξωτερικοί σύνδεσμοι
* Η διοργάνωση στον ιστότοπο της IHF

## Παραπομπές


Κατηγορία:Χειροσφαίριση στον κόσμο
32532 Θηρεύς

μικρογραφία|Η τροχιά του αστεροειδούς 32532 Θηρεύς

32532 Θηρεύς 


Ανακάλυψη

Ανακαλύφθηκε από ΝΕΑΤ

Ανακαλύφθηκε στις 9 Αυγούστου 2001

Χαρακτηριστικά τροχιάς

Αφήλιο 12,762 AU)

Περιήλιο 8,540 AU)

Ημιάξονας τροχιάς 10,651 AU)

Εκκεντρότητα 0,1982

Περίοδος περιφοράς 12.696 ημέρες  (34,76 χρόνια)

Κλίση 20,346° ως προς την Εκλειπτική 

Μήκος του ανερχόμενου σημείου 205,213° 

Όρισμα του περιηλίου 87,182° 

Φυσικά Χαρακτηριστικά

 Διάμετρος  84 km 

Αστρονομική περίοδος περιστροφής 8,335 h 

Φαινόμενο μέγεθος 19,8 

Απόλυτο μέγεθος 9,0 




Ο **32532 Θηρεύς** ή 2001 PT13 είναι ένας κένταυρος με διάμετρο περίπου 84 χιλιόμετρα, του οποίου το αφήλιό είναι στις 12,8 ΑΜ και το περιήλιό του στις 8,54 ΑΜ. Ανακαλύφθηκε στις 9 Αυγούστου 2001 από το ΝΕΑΤ.

## Παραπομπές


Κατηγορία:Κένταυροι (Αστρονομία)
Μεσιέ 81

Ο **Μεσιέ 81** (Μ81) γνωστός και ως *NGC 3031* ή *γαλαξίας του Μπόντε* είναι σπειροειδής γαλαξίας σε απόσταση 12 MLy στον αστερισμό της Μεγάλης Άρκτου. Έχει ευδιάκριτους βραχίονες και εξαιτίας της εγγύτητάς του με τη Γη, το μεγάλο μέγεθος και τον ενεργό γαλαξιακό πυρήνα, ο Μ81 είναι ένα δημοφιλές αντικείμενο για επαγγελματική αστρονομική έρευνα. Το μεγάλο μέγεθός του και η σχετικά υψηλή λαμπρότητά του το κάνουν ένα δημοφιλές αντικείμενο και για τους ερασιτέχνες αστρονόμους.

## Ανακάλυψη
Ανακαλύφθηκε τις 31 Δεκεμβίου 1774 μαζί με τον Μεσιέ 82 από τον Γιόχαν Μπόντε και ταυτοποιήθηκε εκ νέου από τον Πιέρ Μεσαίν το 1779 και ο Τσάρλς Μεσιέ τον συμπεριέλαβε στον κατάλογό του μαζί με το Μεσιέ 82 το 1781.

## Υπερκαινοφανείς
Τον Μάρτιο του 1993 ανακαλύφθηκε ο μόνος γνωστός υπερκαινοφανής αστέρας στον γαλαξίας (1993J), ο οποίος έφτασε σε λαμπρότητα 10,5 και ήταν ένας από τους λαμπρότερους του 20ού αιώνα. Παρουσίασε χαρακτηριστικά υπερκαινοφανή αστέρα τύπου ΙΙ και Ιb. Αυτό έδειξε ότι οι δύο τύποι σχηματίζονται σε παρόμοιες συνθήκες (έκρηξη τεράστιων αστέρων), ενώ ταξινομήθηκε ως υπερκαινοφανής τύπου IIb, το ενδιάμεσο των δύο τύπων.

## Ομάδα και κοντινοί γαλαξίες

[thumb|left|300px|Ο Μ81 και ο [Μεσιέ 82]]
Ο Μεσιέ 81 είναι ο μεγαλύτερος γαλαξίας σε μια ομάδα γαλαξιών που ονομάζεται ομάδα Μ81, η οποία βρίσκεται σε απόσταση περίπου 12 MLy από τη Γη. Είναι από τις πιο κοντινές στην τοπική ομάδα.

Ο Μ81 αλληλεπιδρά βαρυτικά με τον Μεσιέ 82 και τον NGC 3077. Αυτές οι αλληλεπιδράσεις έχουν δημιουργήσει ινώδεις δομές αερίου, ενώ στους πυρήνες των γαλαξιών Μ82 και NGC 3077 παρατηρείται έντονη δημιουργία άστρων.

## Παραπομπές


## Εξωτερικοί σύνδεσμοι

* SST: Messier 81 
* APOD: Bright Galaxy M81 (6/20/02)
* NightSkyInfo.com - M81, Bode's Galaxy 
* ESA/Hubble images of M81 
* Galaxy Messier 81 (Bode's Galaxy)
* Spitzer Image Gallery
* Helkit Observatory
* M81 imaged through a semiprofessional amateur-telescope

Κατηγορία:Σπειροειδείς γαλαξίες
81
3031
Κατηγορία:Μεγάλη Άρκτος
28630
05318
Μέγαρο Μελά

Το **Μέγαρο Μελά** βρίσκεται στην Πλατεία Κοτζιά (*νυν Εθνικής Αντίστασης*), στο κέντρο της Αθήνας, και περικλείεται από το τετράγωνο των οδών Αιόλου, Σοφοκλέους, Στρέιτ και Κρατίνου, με πρόσοψη και κύρια είσοδό του επί της πλατείας, με θέα στο νεοκλασικό κτίριο του Δημαρχείου της Αθήνας.

## Ιστορία

Το μέγαρο ανήκε στον Έλληνα μεγαλέμπορο Βασίλειο Μελά (απεβ. 1884), με εμπορικές δραστηριότητες στην Οδησσό και το Λονδίνο, ο οποίος το 1873 αγόρασε το οικοδομικό αυτό τετράγωνο στη νοτιοανατολική γωνία της τότε πλατείας Λουδοβίκου (σημερινής πλατείας Κοτζιά) και ανέθεσε τη μελέτη ανέγερσης διώροφου μεγάρου στο διάσημο Γερμανό αρχιτέκτονα Ερνστ Τσίλλερ. Κτίστηκε το 1874 με υπεύθυνο εργολάβο για την αποπεράτωση του τον Μιχαήλ Πέρρο και επρόκειτο για το μεγαλύτερο ιδιωτικό κτίριο της εποχής.

Το Μέγαρο Μελά λειτούργησε αρχικά ως ξενοδοχείο, το "*Grand Hotel d' Athènes*", με σκοπό να φιλοξενεί Έλληνες από το εξωτερικό που επισκέπτονταν την Αθήνα. Το 1881 αποτέλεσε, για μικρό χρονικό διάστημα, στέγη του Χρηματιστηρίου Αξιών Αθηνών. 

Μετά το θάνατο του Βασιλείου Μελά στο Παρίσι το 1884, το μέγαρο κληροδοτήθηκε με τη διαθήκη του στο ίδρυμα "Νηπιακό Επιμελητήριο Μελά", που λειτουργεί μέχρι σήμερα, με σκοπό την ίδρυση και συντήρηση νηπιαγωγείων. Μεταξύ των ετών 1900 - 1973, το Μέγαρο Μελά αποτέλεσε έδρα του Κεντρικού Ταχυδρομείου των Αθηνών.https://www.cnn.gr/ellada/story/362536/megaro-mela-i-istoria-tou-epivlitikoy-ktiriou-stin-plateia-kotzia 

Το 1974, το Μέγαρο Μελά κηρύχθηκε από το Υπουργείο Πολιτισμού διατηρητέο μνημείο των νεότερων χρόνων και από το 1979 μισθώθηκε και στεγάζει υπηρεσίες της Εθνικής Τράπεζας της Ελλάδος.

Χαρακτηριστικά αρχιτεκτονικά στοιχεία του κτίσματος είναι οι τέσσερις γωνιαίοι πυργίσκοι του, το κομψό κεντρικό αίθριο στο ισόγειο, οι διακοσμητικές καρυάτιδες και τα κυκλικά μετάλλια με τις κεφαλές του Ερμή.

## Πηγές
* Μάρω Καρδαμίτση - Αδάμη: *"Ερνστ Τσίλλερ 1837 - 1923: Η τέχνη του Κλασικού"*, Εκδ. Οίκος ΜΕΛΙΣΣΑ, Αθήνα, 2006.

## Σύνδεσμοι

* Παλιές φωτογραφίες του Μεγάρου Μελά.
* Ίδρυμα Βασιλείου Γ. Μελά.

Μελα
Μ
Λουίς Αλταμιράνο

Ο **Λουίς Αλταμιράνο** (1867-1938), ήταν Χιλιανός, αξιωματικός, πολιτικός και επικεφαλής στρατιωτικής χούντας στην Χιλή από το 1924 ως το 1925. Αναδείχτηκε πολιτικά για μικρό χρονικό διάστημα σε ηγετικό στέλεχος της χώρας του σε μια εξαιρετικά ασταθή περίοδο.

Στις 11 Σεπτεμβρίου 1924, ο στρατηγός Αλταμιράνο, μαζί με τον αντιναύαρχο Φρανθίσκο Νεφ και τον στρατηγό Χουάν Πάμπλο Μπένετ, εκμεταλλεύτηκαν το πολιτικό κενό της κυβέρνησης του Αρτούρο Αλεσάντρι Πάλμα, ο οποίος στο μεταξύ είχε εγκαταλείψει τη χώρα και ανέλαβαν πραξικοπηματικά την εξουσία. Βάσει της απεριόριστης δικαιοδοσίας που του απονεμήθηκε από την χούντα κατάργησε το Κογκρέσσο και άλλους βασικούς δημοκρατικούς θεσμούς.

Κατά τη διάρκεια της συντηρητικής διακυβέρνησής του προσπάθησε με διάφορα μέτρα να ελέγξει την οικονομική κρίση της εποχής και να καταπολεμήσει την γραφειοκρατία. Όμως, στην πορεία έχασε την εμπιστοσύνη των στρατιωτικών κύκλων, οι οποίοι τον συνέλαβαν και τον καθαίρεσαν από το αξίωμά του στις 23 Ιανουαρίου 1925.

Έζησε το υπόλοιπο της ζωής του στο Σαντιάγο, όπου και πέθανε το 1938. 

## Πηγές
* Παγκόσμιο Βιογραφικό Λεξικό. Εκδοτική Αθηνών. Αθήνα 1987.

## Εξωτερικοί σύνδεσμοι
* 

Κατηγορία:Αρχηγοί κράτους της Χιλής
Κατηγορία:Χιλιανοί στρατιωτικοί
Τζον Ρόμπαξ

Ο **Τζον Ρόμπαξ** (Αγγλικά: *John D. Rockerduck*) είναι χαρακτήρας των κόμικς της Disney. Είναι μεγάλος αντίπαλος του Σκρουτζ Μακ Ντακ. Έκανε την πρώτη του εμφάνιση το 1961 δια χειρός Καρλ Μπαρκς στην ιστορία *Boat Buster* και παρ' ότι χρησιμοποιήθηκε μία φορά στο έργο του μεγάλου δασκάλου, έγινε γνωστός από ιστορίες που έγραψαν Ιταλοί δημιουργοί, ως ο νούμερο ένα αντίπαλος του Σκρουτζ. Είναι γνωστός ως το *Τρίτο Πιο Πλούσιο Παπί του Κόσμου*, μετά τον Σκρουτζ και τον Σκληρόκαρδο Χρυσοκούκη, όμως δεν είναι οικονόμος σαν αυτούς, αλλά σπάταλος. Ο Ντον Ρόσα, στον *Βίο και την Πολιτεία του Σκρουτζ Μακ Ντακ*, μας εμφανίζει τον μικρό κακομαθημένο Ρόμπαξ και μας γνωρίζει τον πατέρα του, τον Χάουαρντ Ρόμπαξ, έναν ζάπλουτο Αμερικάνο. Χαρακτηριστικό του Ρόμπαξ είναι πώς συχνά τρώει το καπέλο του όταν τον νικά ο Σκρουτζ.

## Παραπομπές


## Εξωτερικοί σύνδεσμοι
*Ρόμπαξ 

Κατηγορία:Disney (χαρακτήρες κόμικς)
Κατηγορία:Disney (χαρακτήρες κινουμένων σχεδίων)
Ευρωπαϊκό πρωτάθλημα ποδοσφαίρου γυναικών

Το **Ευρωπαϊκό Πρωτάθλημα Ποδοσφαίρου Γυναικών** (αγγλικά: *UEFA Women's Championship*), γνωστό ως **UEFA Women's Euro**, διεξάγεται κάθε τέσσερα χρόνια. Πρόκειται για την κυριότερη διοργάνωση του γυναικείου ποδοσφαίρου, με τη συμμετοχή ομάδων που ανήκουν στη συνομοσπονδία της UEFA. Η διοργάνωση είναι αντίστοιχη με το Ευρωπαϊκό Πρωτάθλημα Ποδοσφαίρου Ανδρών της UEFA.

Η διοργάνωση που είναι προκάτοχος της τρέχουσας των γυναικών διεξαγόταν τη δεκαετία του 1980 με το όνομα UEFA European Competition for Representative Women's Teams. Γύρω στα 1990 η διοργάνωση επισημοποιήθηκε, καθώς το γυναικείο ποδόσφαιρο απέκτησε όλο και μεγαλύτερη δημοτικότητα. Οι διοργανώσεις του 1991 και του 1995 χρησιμοποιήθηκαν για την πρόκριση στο Παγκόσμιο Κύπελλο Ποδοσφαίρου Γυναικών. Από το 1999, το σύστημα των ομίλων που χρησιμοποιείται για την πρόκριση των ανδρών άρχισε να χρησιμοποιείται και για τις γυναικείες ομάδες.

Μέχρι σήμερα, στο Ευρωπαϊκό Πρωτάθλημα Ποδοσφαίρου Γυναικών έχουν διεξαχθεί 13 διοργανώσεις, στις οποίες έχουν αναδειχθεί 5 διαφορετικές εθνικές ομάδες νικήτριες: η Γερμανία έχει κατακτήσει οκτώ τίτλους, η Νορβηγία δύο, ενώ η Σουηδία, η Ολλανδία και η Αγγλία έχουν κερδίσει από έναν τίτλο έκαστη. Η Γερμανία κατέχει το ρεκόρ με τις περισσότερες κατακτήσεις, ενώ η Αγγλία έγινε η πρώτη οικοδέσποινα χώρα που κατέκτησε τον τίτλο το 2022. Από το 2022, οι νικήτριες ομάδες του διαγωνίζονται στο Finalissima Γυναικών ενάντια στην νικήτρια του Κόπα Αμέρικα Γυναικών. Το τουρνουά θεωρείται μία από τις σημαντικότερες και ταχύτερα αναπτυσσόμενες διοργανώσεις στο γυναικείο ποδόσφαιρο.

Η πιο πρόσφατη διοργάνωση διεξήχθη το διάστημα από 2 Ιουλίου 2025 ως 27 Ιουλίου 2025 στην Ελβετία. Ο τελικός έγινε στο Ζανκτ Γιάκομπ-Παρκ της Βασιλείας και νικήτρια αναδείχθηκε η Αγγλία για δεύτερη διαδοχική φορά.

## Αποτελέσματα
Τα ακόλουθα αποτελέσματα προέρχονται από τους τελικούς των αντίστοιχων πρωταθλημάτων.

### Ευρωπαϊκό Πρωτάθλημα ποδοσφαίρου Γυναικών

### Ευρωπαϊκό Πρωτάθλημα Γυναικών ΟΥΕΦA

**Σημείωση**
:**[1]** Το 1995 καταργήθηκε ο αγώνας για την 3η θέση.

## Τελευταίες 4 κατατάξεις

## Συμμετοχές

## Δείτε επίσης

* Ευρωπαϊκό Πρωτάθλημα Ποδοσφαίρου Γυναικών Κ-17

## Παραπομπές


## Εξωτερικοί σύνδεσμοι

* Πρωτάθλημα UEFA Γυναικών
* BBC Sport - "How Women's Euros have evolved"- Εξέλιξη των γυναικείων πρωταθλημάτων ποδοσφαίρου.

Κατηγορία:Ευρωπαϊκό πρωτάθλημα ποδοσφαίρου γυναικών
Κατηγορία:Διοργανώσεις UEFA (εθνικές ομάδες)
Κατηγορία:Διεθνείς αθλητικές διοργανώσεις της Ευρώπης
Κατηγορία:Διεθνείς διοργανώσεις γυναικείου ποδοσφαίρου
Κατηγορία:Αθλητικές διοργανώσεις που διεξάγονται κάθε τέσσερα χρόνια
Μαρία Μίχου

Η **Μαρία Μίχου** είναι Ελληνίδα οικονομολόγος και πολιτικός, βουλευτής Πιερίας με το ΠΑΣΟΚ από το 2009 ως το 2012. Ομιλεί αγγλικά και γαλλικά.  Είναι παντρεμένη με τον επίσης οικονομολόγο και σύμβουλο επιχειρήσεων, Κωνσταντίνο Τζάγκα, με τον οποίο απέκτησε δύο παιδιά. Είναι μέλος του πολιτιστικού συλλόγου "Δρυάνιστα" και του Ινστιτούτου Στρατηγικής Ανάπτυξης Πιερίας (Ι.Σ.Α.Π.).

## Καριέρα
Γεννήθηκε στον Μοσχοπόταμο της Πιερίας στις 27 Ιουνίου 1962. Αποφοίτησε από το οικονομικό τμήμα του Πανεπιστημίου Μακεδονίας. Διετέλεσε νομαρχιακή σύμβουλος στην Πιερία.  Εξελέγη βουλευτής του νομού Πιερίας με το ΠΑΣΟΚ στις εκλογές που διεξήχθησαν στις 4 Οκτωβρίου 2009. Η Μαρία Μίχου προηγήθηκε του Ηλία Τσιτλακίδη για μόλις 34 ψήφους και με μη καταμετρημένους τους σταυρούς σε τρία εκλογικά τμήματα (ετεροδημοτών) και χρειάστηκε επανακαταμέτρηση των ψήφων για να κριθεί η τρίτη έδρα του ΠΑΣΟΚ στην Πιερία. Στις 7 Οκτωβρίου 2009 το Πρωτοδικείο Κατερίνης ανακήρυξε νικήτρια των εκλογών την Μίχου, με 7.697 ψήφους , ενώ ο Τσιτλακίδης έλαβε 7.661 ψήφους, μόλις 36 λιγότερους. Υπηρέτησε ως το τέλος της θητείας της, το 2012.
Τον Μάρτιο του 2019 εξελέγη μέλος της Κεντρικής Πολιτικής Επιτροπής του Κινήματος Αλλαγής στη διάρκεια του συνεδρίου του κόμματος στην Αθήνα.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Πιερίας